ดุดีนัก ชาวบ้านขอรถกระเช้าเผา ต่อหัวเสือ ไล่ต่อยเด็ก 8 ขวบ สาหัส 
(ภาพจากผู้ใหญ่บ้าน) ,ชาวบ้านที่สันกำแพง เชียงใหม่ ขับขี่รถสัญจรผ่านสี่แยก ถูกต่อหัวเสือพันธุ์ดุ ทำรังบนเสาไฟฟ้า ไล่ต่อยจนหัวหูบวมปูด ล่าสุดเด็กชายวัย 8 ขวบ โดนเข้ากลางกระหม่อมอาการสาหัส สุดท้ายเลยขอรถกระเช้า อบต.มาเผารังเอาตัวอ่อนไปตำน้ำพริกกิน,เมื่อเวลา 14.30 น. วันที่ 11 ต.ค. นายชาตรี ใส่เสี้ยว ผู้ใหญ่บ้านบ้านป่าสักขวาง หมู่ 13 ต.สันกำแพง อ.สันกำแพง จ.เชียงใหม่ เปิดเผยว่า ที่ผ่านมาได้รับการร้องเรียนจากชาวบ้าน ที่ใช้ถนนสายสายสันกำแพง-บ้านห้อม ว่า ตรงมุมสี่แยกถนนในหมู่บ้าน มีต่อหัวเสือมาทำรังขนาดใหญ่อยู่บนเสาไฟฟ้าแรงสูง,ทั้งนี้ สาเหตุท่ีชาวบ้าน โดยเฉพาะเด็กถูกต่อไล่ต่อย เนื่องจากต่อหัวเสือทำรังอยู่บริเวณสี่แยก ซึ่งคนที่ขี่รถมาต้องชะลอรถ ทำให้ถูกต่อหัวเสือบินออกจากรังไล่ต่อยได้รับบาดเจ็บไปหลายราย โดยเฉพาะล่าสุด ต่อหัวเสือไล่ต่อย ด.ช.ปถังกร ป่าแส อายุ 8 ขวบ ที่กลางศีรษะ ได้รับบาดเจ็บสาหัส ถึงกับเข้า รพ.แมคคอร์มิคเชียงใหม่ ซึ่งเด็กปลอดภัยแล้ว,อย่างไรก็ตาม ชาวบ้านได้รับความเดือดร้อน จึงได้ขอกำลังรถสนับสนุนรถกระเช้าจาก นายทวีศักดิ์ ขัติวงษ์ นายก อบต.สันกำแพง 1 คัน และรถไฟฟ้า จาก กฟภ.สาขา อ.สันกำแพง 2 คัน มาพร้อมเจ้าหน้าที่ทำการตัดกระเสไฟฟ้า จนเวลาหลังเที่ยงคืนไม่มีผู้คนผ่านไปมา จึงได้ลงมือปราบต่อหัวเสือทันที โดยเจ้าหน้าที่ใส่ชุดป้องกันแล้วจุดไฟลนไปที่รังต่อ ใช้เวลาประมาณ 30 นาที จนต่อหัวเสือตายคารัง บางตัวบินหนีไป สร้างความดีใจให้ชาวบ้านที่ไม่ต้องกลัวต่อหัวเสือมาทำร้ายเด็กๆ ลูกหลานอีกแล้ว จากนั้นได้แบ่งตัวอ่อนต่อหัวเสือไปคนละเล็กละน้อย เพื่อไปตำน้ำพริกเป็นเมนูเด็ด. 
ชาวบ้านที่สันกำแพง เชียงใหม่ ขับขี่รถสัญจรผ่านสี่แยก ถูกต่อหัวเสือพันธุ์ดุ ทำรังบนเสาไฟฟ้า ไล่ต่อยจนหัวหูบวมปูด ล่าสุดเด็กชายวัย 8 ขวบ โดนเข้ากลางกระหม่อมอาการสาหัส สุดท้ายเลยขอรถกระเช้า อบต.มาเผารังเอาตัวอ่อนไปตำน้ำพริกกิน
ต่อหัวเสือ,เผารังต่อ,ต่อหัวเสือต่อยเด็ก,ต่อต่อยเด็ก,ต่อต่อยเด็กสาหัส,สันกำแพง